《阪坑头上篮舆烟雨中赋此醒困》
宋代·舒岳祥

下眺黄泥阪，濛濛晓雾漫。岩泉时一滴，松雨几曾乾。

利倍盐为市，耕劳石作田。我来聊小憩，前去路千难。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。